
R A P O R T

asupra proiectului de Lege pentru completarea Ordonanţei Guvernului nr.25/1995 privind reglementarea organizării şi finanţării activităţii de cercetare-dezvoltare


Proiectul de Lege a fost examinat de Comisie la data de 6 februarie 2002 şi pe baza raportului întocmit, a fost adoptat de Plenul Camerei Deputaţilor. Trimis Senatului, acesta l-a respins şi a fost trimis Camerei Deputaţilor pentru reexaminare.


Cu adresa nr.724/2001/2002 din 17 septembrie 2002, Biroul Permanent a trimis Comisiei, în vederea reexaminării, proiectul de lege menţionat.


Comisia, în şedinţa din 2 octombrie 2002, constată că prin Ordonanţa Guvernului nr.57/16 august 2002 publicată în Monitorul Oficial al României nr.643/2002, Ordonanţa nr.25/1995, la care face referire proiectul de lege trimis spre reexaminare, a fost abrogată.

În consecinţă, Comisia a respins proiectul de Lege pentru completarea Ordonanţei Guvernului nr.25/1995 privind reglementarea organizării şi finanţării activităţii de cercetare-dezvoltare cu votul majorităţii deputaţilor.

La şedinţa Comisiei, a participat ca invitat dl.Adrian Câmpurean, secretar de stat la Ministerul Educaţiei şi Cercetării.

